stanford-oval/wikipedia huggingface dataset:
พัก ฮย็อง-ชิก
แฟนมีตติ้ง (Fan Meeting)

| ปี | วันที่ | ชื่องาน | สถานที่จัดงาน | หมายเหตุ |
| --- | --- | --- | --- | --- |
| 2015 | 25 เมษายน 2015 | What Happens To My Family Japan Fan Meeting | Tokyo International Forum, โตเกียว ญี่ปุ่น | ร่วมกับ  ซอ คัง-จุน |
| 2015 | 12 ตุลาคม 2015 | Park Hyung Sik Japan Fan Meeting 2015  | Japan Education Center, โตเกียว ญี่ปุ่น | แฟนมีตติ้งเดี่ยวครั้งแรก |
| 2017 | 29 เมษายน 2017 | Strong Woman Do Bong Soon Meet & Greet in Singapore | Plaza Singapura, สิงคโปร์ | ร่วมกับ  พัค โบ-ยอง |
| 2017 | 2 กรกฎาคม 2017 | Summer Day, Our First Step | Blue Square Samsung Card Hall, โซล เกาหลีใต้ | แฟนมีตติ้งเดี่ยวครั้งแรกในเกาหลี |
| 2017 | 30 กรกฎาคม 2017 | Our Summer Day in Taipei | ATT SHOW BOX, ไทเป ไต้หวัน |  |
| 2017 | 6 สิงหาคม 2017 | 2017 Park Hyung Sik First Love in Bangkok | เมืองไทย GMM Live House, กรุงเทพ ไทย |  |
| 2017 | 29 สิงหาคม 2017 | 2017 Park Hyung Sik Fan Meeting in Japan | Nakano Zero Hall, โตเกียว ญี่ปุ่น |  |
| 2017 | 11 พฤศจิกายน 2017 | 2017 Park Hyung Sik First Love in Manila | Kia Theatre, มะนิลา ฟิลิปปินส์ |  |
| 2018 | 2 กุมภาพันธ์ 2018 | 2018 Park Hyung Sik First Love in Hong Kong | Music Zone (KITEC), เกาลูน ฮ่องกง |  |
| 2019 | 16 กุมภาพันธ์ 2019 17 กุมภาพันธ์ 2019 | Park Hyung Sik Fun Meet  Park Hyung Sik Meet & Greet  | SM Mall Of Asia - Arena Trinoma Activity Center    , มะนิลา ฟิลิปปินส์ SM Mall Of Asia - Music Hall |  |
| 2023 | 16 กันยายน 2023 | Sikcret Time in Hong Kong | Rotunda Hall 3 (KITEC), เกาลูน ฮ่องกง |  |
| 2023 | 26 พฤศจิกายน 2023 | SIKcret time in Seoul | YES24 LIVE HALL, โซล เกาหลีใต้ |  |
| 2024 | 27 มกราคม 2024 | Sikcret Time in Jakarta | Tennis Indoor Senayan, จาการ์ต้า อินโดนีเซีย |  |
| 2024 | 17 กุมภาพันธ์ 2024 | Sikcret Time in Manila | Smart Araneta Coliseum, มะนิลา ฟิลิปปินส์ |  |
| 2024 | 10 มีนาคม 2024 | Sikcret Time in Tokyo 14.00 น. (Newly add) / 19.00 น. | NHK Hall, โตเกียว ญี่ปุ่น | *เพิ่มรอบ 14.00 น. |
| 2024 | 27 เมษายน 2024 28 เมษายน 2024 | 2024 Japan Sikcret "Hide and Sik" | Osaka Orix Theater, โอซาก้า ญี่ปุ่น | 17.00 น. 15.00 น. |
| 2024 | 30 เมษายน 2024 | 2024 Japan Sikcret "Hide and Sik" | Chiba Makuhari Messe Event Hall, ชิบะ ญี่ปุ่น |  |
| 2025 | 29 มีนาคม 2025 30 มีนาคม 2025 | 𝟐𝟎𝟐𝟓 𝐏𝐀𝐑𝐊 𝐇𝐘𝐔𝐍𝐆𝐒𝐈𝐊 𝐅𝐀𝐍𝐌𝐄𝐄𝐓𝐈𝐍𝐆 [𝐔𝐍𝐈𝐕𝐄𝐑𝐒𝐈𝐊𝐓𝐘] | Musashino Forest Sport Plaza Main Arena, โตเกียว ญี่ปุ่น |  |
แหล่งข้อมูลอื่น

พัก ฮย็อง-ชิก ที่ฮันซีเนมา
พัก ฮย็อง-ชิก ที่อินเทอร์เน็ตมูวีเดตาเบส
| รางวัลของพัก ฮย็อง-ชิก |
| --- | --- |
แม่แบบ:Korean Association of Film Critics Awards for Best New Actor
| ด ค กชิลเดรนออฟเอมไพร์ |
| --- | --- |
 เควิน  ควังฮี  ซีวาน  จุนย็อง  แทฮ็อน  ฮีช็อล  มินอู  ฮย็องชิก  ดงจุน 
เกี่ยวข้อง:  ผลงานเพลง  ไนน์มิวส์  Star Empire Entertainment 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์ 
ฮยองชิก กับบทบาท Der Tod
ฮินาเพีย

| ฮินาเพีย |
| --- | --- |
ที่เกิด: โซล เกาหลีใต้
แนวเพลง: เคป็อป
ช่วงปี: ค.ศ. 2019 (2019)–2020
ค่ายเพลง: โอเอสอาร์

อดีตสมาชิก:  มินกยอง  เยบิน  อึนอู  คยองวอน  บาดา 
ฮินาเพีย (เกาหลี: 희나피아 อังกฤษ: hinapia/HINAPIA โดยย่อจาก Hi New Amazing Utopia) เป็นเกิร์ลกรุปชาวเกาหลีใต้ สังกัดโอเอสอาร์เอนเตอร์เทนเมนต์ ประกอบด้วยสมาชิก 5 คน ได้แก่ มินกยอง, เยบิน, คยองวอน, อึนอูและบาดา Hinapia เดบิวต์เมื่อวันที่ 3 พฤศจิกายน พ.ศ. 2562 ด้วยซิงเกิลอัลบั้ม New Start และฮินาเพียได้ประกาศยุบวงอย่างเป็นทางการในวันที่ 21 สิงหาคม พ.ศ. 2563
ประวัติ > ก่อนเปิดตัว

ก่อนหน้านี้ มินกยอง, เยบิน, คยองวอน และอึนอู เปิดตัวในฐานะสมาชิกของวงเกิร์ลกรุ๊ป พริสทิน ภายใต้สังกัดเพลดิสเอนเตอร์เทนเมนต์ ในวันที่ 21 มีนาคม พ.ศ. 2560 ด้วยอีพี ไฮ! พริสทีน หลังจากการเปิดตัวอีพีที่ 2 ของพวกเขาในชื่อ Schxxl Out และกลุ่มย่อยชื่อ พริสทีน วี ซึ่งประกอบด้วย มินกยอง, เยบิน และอึนอู หลังจากที่หายไปนานก็ได้ยุบวงในวันที่ 24 พฤษภาคม พ.ศ. 2562 เมื่อวันที่ 21 ตุลาคม พ.ศ. 2562 สมาชิกคนดังกล่าวได้รับการประกาศว่าจะเปิดตัวใหม่ภายใต้สังกัด AlSeulBit Entertainment และหลังจากนั้นไม่นานก็ได้เปลี่ยนชื่อเป็น โอเอสอาร์เอนเตอร์เทนเมนต์ พร้อมกับสมาชิกเพิ่มเติมชื่อ บาดา ในวันที่ 24 ตุลาคม วงนี้ได้รับการเปิดเผยชื่อว่า ฮินาเพีย ซึ่งเป็นคำย่อของ "Hi New Amazing Utopia"
ประวัติ > พ.ศ. 2563: ยุบวง

ในวันที่ 21 สิงหาคม พ.ศ. 2563 โอเอสอาร์เอนเตอร์เทนเมนต์ได้ประกาศว่า ฮินาเพีย ได้ยุบวงอย่างเป็นทางการแล้ว และสัญญาพิเศษของสมาชิกกับบริษัทก็สิ้นสุดลงเช่นกัน
สมาชิก

| ชื่อในการแสดง> โรมัน | ชื่อในการแสดง> ไทย | ชื่อในการแสดง> ฮันกึล | ชื่อเกิด> โรมัน | ชื่อเกิด> ไทย | ชื่อเกิด> ฮันกึล | วันเกิด |
| --- | --- | --- | --- | --- | --- | --- |
| Minkyeung | มินกยอง | 민경 | Kim Minkyung | คิม มินกยอง | 김민경 | 29 กรกฎาคม พ.ศ. 2540 (27 ปี) |
| Gyeongwon | กยองวอน | 경원 | Kang Kyungwon | คัง กยองวอน | 강경원 | 05 พฤศจิกายน พ.ศ. 2540 (27 ปี) |
| Eunwoo | อึนอู | 은우 | Jung Eunwoo | จอง อึนอู | 정은우 | 01 กรกฎาคม พ.ศ. 2541 (26 ปี) |
| Yaebin | เยบิน | 예빈 | Kang Yaebin | คัง เยบิน | 강예빈 | 19 ตุลาคม พ.ศ. 2541 (26 ปี) |
| Bada | บาดา | 바다 | Kim Bada | คิม บาดา | 김바다 | 28 พฤษภาคม พ.ศ. 2545 (22 ปี) |
ผลงานเพลง > ซิงเกิล

| ชื่อ | ปี | อันดับสูงสุดบนชาร์ต> US World | อัลบั้ม |
| --- | --- | --- | --- |
| "Drip" | พ.ศ. 2562 | 18 | นิวสตาร์ต |
ผลงานการแสดง > เรียลลิตีโชว์

| ปี | ชื่อ | ตอน | เครือข่าย |
| --- | --- | --- | --- |
| พ.ศ. 2562 – ปัจจุบัน | HI ; STORY | Ongoing | ยูทูบ |
รางวัลและการเสนอชื่อ > K-Champ Awards

| 0 | 1 | 2 | 3 | 4 |
| --- | --- | --- | --- | --- |

| ปี | รางวัล | เสนอชื่อเข้าชิง | ผล | อ้างอิง |
| พ.ศ. 2563 | Best Super Rookie | ฮินาเพีย | เสนอชื่อเข้าชิง |  |
พิรุณ อินทราวุธ

| พิรุณ อินทราวุธ |
| --- | --- |


นายกเทศมนตรีนครเชียงใหม่
ดำรงตำแหน่ง พ.ศ. 2492 – พ.ศ. 2494
 
ข้อมูลส่วนบุคคล
เกิด: 2 พฤษภาคม พ.ศ. 2448 อำเภอสันกำแพง จังหวัดเชียงใหม่
เสียชีวิต: 2 ธันวาคม พ.ศ. 2527 (79 ปี) อำเภอสันกำแพง จังหวัดเชียงใหม่
ศาสนา: คริสต์
คู่สมรส: เจ้าดวงเดือน ณ เชียงใหม่

พิรุณ อินทราวุธ อดีตสมาชิกสภาผู้แทนราษฎรจังหวัดเชียงใหม่ อดีตนายกเทศมนตรีนครเชียงใหม่ และอดีตบรรณาธิการหนังสือพิมพ์เสียงเชียงใหม่
ประวัติ

พิรุณ อินทราวุธ เกิดที่จังหวัดเชียงใหม่ ในตระกูล “อินทราวุธ” ซึ่งเป็นตระกูลใหญ่และตระกูลเก่าแก่ของเชียงใหม่ บิดาชื่อคำอ้าย มารดาชื่ออุสา อินทราวุธ มีพี่น้องรวม 11 คน จบการศึกษาด้านกฎหมายจากมหาวิทยาลัยวิชาธรรมศาสตร์และการเมือง
พิรุณ สมรสกับเจ้าดวงเดือน ณ เชียงใหม่ ธิดาของเจ้าราชภาคินัย (เมืองชื่น ณ เชียงใหม่) อดีตผู้พิพากษาเชียงใหม่ มีบุตรธิดารวม 4 คน คือ
ภาคินี ณ เชียงใหม่
ภาคินัย ณ เชียงใหม่
เดือนเพ็ญ ภวัครานนท์
พวงเดือน ยนตรรักษ์
การทำงาน

พิรุณ อินทราวุธ ประกอบอาชีพทนายความ และเป็นบรรณาธิการหนังสือพิมพ์เสียงเชียงใหม่ สร้างชื่อเสียงจนเป็นที่รู้จักของคนทั่วไป ได้รับเลือกตั้งเป็นนายกเทศมนตรีนครเชียงใหม่ ตั้งแต่ปี พ.ศ. 2492 ถึงปี พ.ศ. 2494 จึงหันมาลงสมัครสมาชิกสภาผู้แทนราษฎร จังหวัดเชียงใหม่ และได้รับเลือกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จากนั้นจึงหันกลับมาทำงานการเมืองท้องถิ่นอีกครั้ง และได้รับเลือกตั้งเป็นนายกเทศมนตรีนครเชียงใหม่ ตั้งแต่ปี พ.ศ. 2497 จนถึงปี พ.ศ. 2526
ถึงแก่อนิจกรรม

พิรุณ อินทราวุธ เสียชีวิตเมื่อวันที่ 2 ธันวาคม พ.ศ. 2527
การแข่งขันสโมสรยูฟ่า

ธงแสดงโลโก้การแข่งขันแชมเปียนส์ลีก, ซูเปอร์คัพ และยูฟ่าคัพ (ปัจจุบันคือยูฟ่ายูโรปาลีก) ที่ประเทศโมนาโก (2008)
การแข่งขันสโมสรยูฟ่า หรือเรียกโดยสื่อมวลชนอย่างไม่ถูกต้องว่า ฟุตบอลยุโรป, เป็นชุดการแข่งขันระดับสโมสรที่จัดโดยสหภาพสมาคมฟุตบอลยุโรป (ยูฟ่า) โดยทั่วไปเป็นฟุตบอลอาชีพและสมัครเล่น และฟุตซอล คำดังกล่าวได้รับการจัดตั้งขึ้นใน ค.ศ. 1971 โดยสมาพันธ์เพื่อแยกความแตกต่างระหว่างการแข่งขันฟุตบอลชายภายใต้การบริหารของสมาพันธ์ โดยเป็นครั้งแรกในประวัติศาสตร์ที่จัดขึ้นบนเวทีระดับยุโรป กับการแข่งขันระดับนานาชาติอื่น ๆ ที่จัดขึ้นในทวีปยุโรประหว่างทศวรรษ 1960 ถึง 1990 เช่น อินเตอร์-ซิตีส์แฟส์คัพ, อินเตอร์เนชันแนลฟุตบอลคัพ และคาร์ล แรปปัน คัพ, คัพออฟดิแอลป์, บอลข่านคัพ และมิโตรปาคัพ ที่ปรับโครงสร้างใหม่ (รวมถึงการแข่งขันบางรายการที่ถูกยกเลิกไปแล้วในช่วงปลายทศวรรษ 1950 เช่น ลาตินคัพ) การแข่งขันทั้งหมดนี้จัดขึ้นโดยหน่วยงานเอกชน และ/หรือสมาคมระดับชาติอย่างน้อยสองแห่งและเกี่ยวข้องกับพื้นที่ระดับภูมิภาคหนึ่งแห่งขึ้นไปของยุโรป ซึ่งไม่ได้รับการยอมรับจากยูฟ่าเพื่อวัตถุประสงค์ทางสถิติและประวัติศาสตร์
หลังยูฟ่าได้รับการยอมรับจากฟีฟ่าใน ค.ศ. 1961 และได้กำหนดหน้าที่ของตนในฐานะองค์กรกำกับดูแล ยูฟ่าก็ได้วางหลักการสำหรับการอนุญาตให้มีการแข่งขันสโมสรระหว่างประเทศอื่น ๆ กลายเป็นองค์กรเดียวที่มีอำนาจตามกฎหมายเหนือฟุตบอลนานาชาติในทวีปนี้ ด้วยเหตุผลดังกล่าว จึงถือว่าเฉพาะผลจากการแข่งขันของตัวเองในแง่ทั่วไป และในแต่ละการแข่งขันเท่านั้น เป็นวิธีเดียวที่ถูกต้องในการคำนวณและสื่อสารบันทึกและสถิติอย่างเป็นทางการในระดับสมาพันธ์ ตลอดจนกำหนดค่ารวมในฟุตบอลระหว่างสโมสร
ก่อนนัดชิงชนะเลิศยูฟ่ายูโรปาคอนเฟอเรนซ์ลีกใน ค.ศ. 2022 สโมสรเดียวที่ชนะเลิศทุกรายการแข่งขันระดับสโมสรอาชีพชาย คือ ยูเวนตุสจากอิตาลี บาร์เซโลนาจากสเปน กลายเป็นสโมสรหญิงแห่งแรกที่ชนะเลิศแชมเปียนส์ลีกตามหลังทีมชายของสโมสรในวิมินส์แชมเปียนส์ลีก นัดชิงชนะเลิศ 2021 โดยทีมชายของสโมสรชนะเลิศสมัยแรกใน ค.ศ. 1992 ผู้แพ้ในนัดชิงชนะเลิศเมื่อ ค.ศ. 2021 คือ เชลซีจากอังกฤษก็พยายามทำลายสถิตินี้ด้วยเช่นกัน หลังทีมชายของสโมสรชนะเลิศสมัยแรกเมื่อ ค.ศ. 2012 เชลซียังเป็นสโมสรแรกที่ทีมชายและหญิงเข้าถึงนัดชิงชนะเลิศของยูฟ่าแชมเปียนส์ลีกในฤดูกาลเดียวกันใน ค.ศ. 2021 นอกจากนี้ บาร์เซโลนายังเป็นสโมสรเดียวในโซนยูฟ่าที่ชนะเลิศแชมเปียนส์ลีกทั้งทีมชายและหญิง, ยูธลีก และฟุตซอลแชมเปียนส์ลีก และยังส่งทีมลงแข่งขันอยู่ในทุกรายการ
การแข่งขันหลัก > ยูฟ่าแชมเปียนส์ลีก

บทความหลัก: ยูฟ่าแชมเปียนส์ลีก
ยูฟ่าแชมเปียนส์ลีก (เรียกย่อว่า UCL หรือบางครั้งก็เรียกย่อว่า UEFA CL) เป็นการแข่งขันฟุตบอลสโมสรประจำปีจัดโดยสหภาพสมาคมฟุตบอลยุโรป (ยูฟ่า) โดยแข่งขันระหว่างสโมสรฟุตบอลจากลีกสูงสุดในยุโรป การแข่งขันเริ่มต้นด้วยรอบลีกแบบพบกันหมด ผ่านเข้าสู่รอบแพ้คัดออกแบบพบกันเหย้าเยือนสองนัดและรอบชิงชนะเลิศนัดเดียว ถือเป็นหนึ่งในการแข่งขันฟุตบอลที่มีชื่อเสียงที่สุดในโลกและเป็นการแข่งขันระดับสโมสรที่มีชื่อเสียงที่สุดในฟุตบอลยุโรป ซึ่งแข่งขันโดยแชมป์ลีกระดับประเทศ (และรองชนะเลิศอย่างน้อยหรือมากกว่าหนึ่งสโมสรสำหรับบางประเทศ) ของสมาคมระดับชาติของพวกเขา
การแข่งขันเริ่มต้นเมื่อ ค.ศ. 1955 ในชื่อ ยูโรเปียนแชมเปียนคลับส์คัพ (ฝรั่งเศส: Coupe des Clubs Champions Européens) และเรียกกันทั่วไปว่า ยูโรเปียนคัพ โดยเป็นการแข่งขันแบบแพ้คัดออกระหว่างสโมสรที่เป็นแชมป์ลีกในประเทศของยุโรป โดยทีมที่ชนะเลิศถือเป็นแชมป์สโมสรยุโรป การแข่งขันเปลี่ยนชื่อเป็นชื่อปัจจุบันเมื่อปี ค.ศ. 1992 เพิ่มการแข่งขันรอบแบ่งกลุ่มแบบพบกันหมดเมื่อปี ค.ศ. 1991 และอนุญาตให้มีหลายสโมสรจากบางประเทศเข้าแข่งขันตั้งแต่ฤดูกาล 1997–1998 นับตั้งแต่นั้นมาก็มีการขยายให้มีหลายสโมสรเข้ามาแข่งขันมากขึ้น และในขณะที่ลีกระดับชาติของยุโรปส่วนใหญ่ยังสามารถเข้าผ่านตำแหน่งแชมป์ได้เท่านั้น แต่ลีกที่แข็งแกร่งที่สุดตอนนี้สามารถเข้าแข่งขันได้ถึงห้าทีม สโมสรที่จบอันดับรองลงมาจากลีกระดับชาติของพวกเขาและไม่ได้ผ่านเข้าไปแข่งขันในยูฟ่าแชมเปียนส์ลีก มีสิทธิ์เข้าแข่งขันใน ยูฟ่ายูโรปาลีก ซึ่งเป็นการแข่งขันฟุตบอลยุโรประดับที่สอง และตั้งแต่ ค.ศ. 2021 สโมสรที่ไม่ได้ผ่านเข้าไปแข่งขันในยูฟ่ายูโรปาลีก จะมีสิทธิ์เข้าแข่งขันใน ยูฟ่าคอนเฟอเรนซ์ลีก ซึ่งเป็นการแข่งขันฟุตบอลยุโรประดับที่สาม
การแข่งขันหลัก > ยูฟ่ายูโรปาลีก

บทความหลัก: ยูฟ่ายูโรปาลีก
ยูฟ่ายูโรปาลีก (เรียกย่อว่า UEL หรือบางครั้งก็เรียกย่อว่า UEFA EL) แต่เดิมมีชื่อว่า ยูฟ่าคัพ เป็นการแข่งขันฟุตบอลสโมสรประจำปีจัดโดยสหภาพสมาคมฟุตบอลยุโรป (ยูฟ่า) ตั้งแต่ ค.ศ. 1971 รายการนี้เป็นการแข่งขันระดับที่สองของฟุตบอลสโมสรยุโรปรองจาก ยูฟ่าแชมเปียนส์ลีก และเหนือกว่า ยูฟ่าคอนเฟอเรนซ์ลีก ยูฟ่าคัพเคยเป็นการแข่งขันระดับที่สามตั้งแต่ ค.ศ. 1971 ถึง 1999 ก่อนยูฟ่าคัพวินเนอร์สคัพจะถูกยกเลิก และมักเรียกกันว่า “C3” สโมสรต่าง ๆ จะผ่านเข้ารอบการแข่งขันได้โดยพิจารณาจากผลงานในลีกและการแข่งขันฟุตบอลชิงถ้วยระดับประเทศ
การแข่งขันจัดขึ้นครั้งแรกใน ค.ศ. 1971 ในชื่อ ยูฟ่าคัพ โดยแทนที่อินเตอร์-ซิตีส์แฟส์คัพ ต่อมา การแข่งขันยูฟ่าคัพวินเนอร์สคัพถูกยกเลิกใน ค.ศ. 1999 และได้รวมเข้ากับยูฟ่าคัพ ตั้งแต่ฤดูกาล 2004–05 มีการเพิ่มรอบแบ่งกลุ่ม ก่อนจะเข้าสู่รอบแพ้คัดออก ยูฟ่าคัพ เปลี่ยนชื่อเป็น ยูฟ่ายูโรปาลีก ตั้งแต่ ฤดูกาล 2009–10 หลังมีการเปลี่ยนแปลงรูปแบบการแข่งขันใน ค.ศ. 2009 โดยได้รวมการแข่งขันยูฟ่าอินเตอร์โตโตคัพ ทำให้ยูฟ่ายูโรปาลีกมีรูปแบบการแข่งขันที่ขยายใหญ่ขึ้น โดยมีกลุ่มในรอบแบ่งกลุ่มที่มากขึ้นและการเปลี่ยนแปลงเกณฑ์ในการผ่านเข้ารอบ ผู้ชนะเลิศยูฟ่ายูโรปาลีกสามารถเข้าไปแข่งขันในรายการยูฟ่าซูเปอร์คัพ และตั้งแต่ฤดูกาล 2014–15 สามารถเข้าไปแข่งขันในรายการ ยูฟ่าแชมเปียนส์ลีก รอบแบ่งกลุ่ม ในฤดูกาลถัดไป ตั้งแต่ ค.ศ. 2023 รอบแบ่งกลุ่มถูกแทนที่ด้วยรอบลีกในฤดูกาล 2024–25
การแข่งขันหลัก > ยูฟ่าคอนเฟอเรนซ์ลีก

บทความหลัก: ยูฟ่าคอนเฟอเรนซ์ลีก
ยูฟ่าคอนเฟอเรนซ์ลีก หรือในอดีตรู้จักในชื่อ ยูฟ่ายูโรปาคอนเฟอเรนซ์ลีก ทั้งสองชื่อใช้อักษรย่อว่า UECL เป็นการแข่งขันฟุตบอลประจำปีจัดโดย สหภาพสมาคมฟุตบอลยุโรป (ยูฟ่า) สำหรับสโมสรฟุตบอลในยุโรปที่มีสิทธิ์เข้าร่วมแข่งขัน โดยเป็นการแข่งขันระดับที่สามรองจากระดับที่สอง ยูโรปาลีก และระดับที่หนึ่ง แชมเปียนส์ลีก
การแข่งขันครั้งแรกเริ่มใน ค.ศ. 2021 โดยทำหน้าที่เป็นระดับล่างสุดของยูโรปาลีก และจะแข่งขันโดยทีมจากสมาคมสมาชิกยูฟ่าที่มีอันดับต่ำกว่าเป็นหลัก ไม่มีทีมใดผ่านเข้ารอบลีกได้โดยตรง แต่จะเป็นทีมที่ตกรอบเพลย์ออฟของยูโรปาลีก และทีมที่เหลือจะมาจากรอบคัดเลือกและเพลย์ออฟของคอนเฟอเรนซ์ลีก ผู้ชนะเลิศในรายการนี้ จะได้ไปแข่งขันในยูโรปาลีกฤดูกาลถัดไป เว้นแต่พวกเขาได้ไปแข่งขันในแชมเปียนส์ลีกจากอันดับในลีกในประเทศ
บรรณานุกรม

"Vision Europe" (PDF). Nyon: Union des Associations Européennes de Football. April 2005. เก็บ (PDF)จากแหล่งเดิมเมื่อ 21 March 2006.
Vieli, André (2014). UEFA: 60 years at the heart of football (PDF). Nyon: Union des Associations Européennes de Football. doi:10.22005/bcu.175315. เก็บ (PDF)จากแหล่งเดิมเมื่อ 3 August 2021.
| ด ค กผู้ชนะเลิศการแข่งขันสโมสรยูฟ่า |
| --- | --- |
ชาย:  แชมเปียนส์ลีก  ยูโรปาลีก  คอนเฟอเรนซ์ลีก  ซูเปอร์คัพ  คัพวินเนอร์สคัพ (ยุบแล้ว)  อินเตอร์โตโตคัพ (ยุบแล้ว)  อินเตอร์คอนติเนนตัลคัพ (ยุบแล้ว) 
หญิง: แชมเปียนส์ลีก
บันได (บริษัทญี่ปุ่น)

| --- | --- |

สำนักงานใหญ่บันไดตั้งอยู่ที่เขตไทโต จังหวัดโตเกียว จะสามารถเห็นรูปปั้นมาเม็ตจิจากแฟรนไชส์ทามาก็อตจิอยู่ภายนอกอาคาร
ชื่อท้องถิ่น: 株式会社バンダイ
ชื่อโรมัน: Kabushiki-gaisha Bandai
ชื่อเดิม: บันได-ยะ
ประเภท: บริษัทย่อย
อุตสาหกรรม: ของเล่น
ก่อตั้ง: 5 July 1950; 74 ปีก่อน (5 July 1950)
ผู้ก่อตั้ง: นาโอฮารุ ยามาชินะ
สำนักงานใหญ่: เขตไทโต โตเกียว ประเทศญี่ปุ่น
บุคลากรหลัก: มาซารุ คาวางูจิ (ประธาน)คาซูฮิโระ ทาเกนากะ (ประธานบริษัท)
ผลิตภัณฑ์: ของเล่น Action figure Virtual pet
ตราสินค้า: ดิจิมอน ดิจิตอลมอนสเตอร์ ทามาก็อตจิ
รายได้จากการดำเนินงาน:  21.7 พันล้านเยน (2019)
รายได้สุทธิ:  242.8 พันล้านเยน (2019)
พนักงาน: 810 คน (เดือนสิงหาคม ค.ศ. 2018)
บริษัทแม่: Bandai Namco Holdings
บริษัทในเครือ: บันไดวิชวล  (1983–2008) Bandai Logipal Bandai Spirits Logipal Express MegaHouse Plex Seeds
เว็บไซต์: bandai.com
เชิงอรรถ / อ้างอิง 
บริษัท บันได จำกัด (ญี่ปุ่น: 株式会社バンダイ; โรมาจิ: Kabushiki gaisha Bandai) เป็นบริษัทผลิตของเล่นกับชุดโมเดลพลาสติก และอดีตบริษัทวิดีโอเกมสัญชาติญี่ปุ่น สำนักงานใหญ่ตั้งอยู่ที่เขตไทโต โตเกียว บริษัทบันไดเคยผลิตเครื่องเล่นวิดีโอเกมในปี ค.ศ. 1981 ถึง ค.ศ. 2001
ผลิตภัณฑ์บางส่วนในปัจจุบันยังคงมีขายในตลาด เช่น ของเล่น, action figure และ digital pet (เพราะได้มีการสร้างทามาก็อตจิ และดิจิตอลมอนสเตอร์) ลิขสิทธิ์ของบันไดยังรวมไปถึงแฟรนไชส์ญี่ปุ่นอยู่ร่วมหลายรายการ เช่น นารูโตะ, ดราก้อนบอล, แพ็ก-แมน และซีรีส์รายการโทรทัศน์ (สเตรนเจอร์ ธิงส์)
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
ศิลปิน:  พิพิธภัณฑ์ศิลปะสมัยใหม่ 
อื่น ๆ:  มิวสิกเบรนซ์ ค่ายเพลง
ชนิดต้นแบบ

ชนิดต้นแบบ (อังกฤษ: type species) ในทางอนุกรมวิธานคือชนิดแรกที่ถูกระบุบในสกุล หรือเป็นตัวอย่างที่เอกเทศ (สิ่งที่เป็นตัวตน, ซากดึกดำบรรพ์, หรือภาพประกอบ) ที่กำหนดชื่อของสกุล (หรือของสิ่งมีชีวิตที่อยู่ในชั้นต่ำกว่าสกุล) คำนิยามที่แตกต่างทั้งสองนี้ใช้สลับกันได้ในทางทั่ว ๆ ไปและทางพฤกษศาสตร์
คำนิยามโดยทั่วไป

ชนิดต้นแบบมีอยู่ในระบบการตั้งชื่อทางสัตววิทยาเท่านั้น ในหัวข้อ 42.3 ของระเบียบสากลของระบบการตั้งชื่อทางสัตววิทยา (ICZN) ต้นแบบของชื่อของสกุลหรือสปีชีส์ย่อย (ชื่อกลุ่มสกุล) เป็น "ชนิดต้นแบบ" คำนิยามนี้เป็นไปตาม "ตามชื่อชนิดนั้นเป็นต้นแบบที่กำหนดชื่อของชื่อสกุลหรือสปีชีส์ย่อย" ซึ่งก็เป็นการกำหนดตัวอย่างต้นแบบไปด้วยในชนิดนั้น
คำนิยามทางพฤกษศาสตร์

ในระบบการตั้งชื่อทางพฤกษศาสตร์ ต้นแบบของชื่อของสกุลหรือสปีชีส์ย่อยเป็นตัวอย่าง (หรือภาพวาด) (ระเบียบสากลของระบบการตั้งชื่อทางพฤกษศาสตร์ (ICBN) ข้อ 10.1, 8.1 และ 10.4) ต้นแบบนี้ปกติจะเป็นต้นแบบของสปีชีส์ที่รวมเข้าไว้ (สกุล) ในกรณีนี้มันสามารถระบุโดยชื่อของชนิดนี้ (ข้อ 10.1) และชนิดนี้ถูกเรียกว่า "ชนิดต้นแบบ" แต่ไม่เป็นทางการ ตัวอย่างต้นแบบทางพฤกษศาสตร์เรียกว่า "ตัวอย่างต้นแบบ"
ดูเพิ่ม

ต้นแบบ
อำเภอกันทรวิชัย

| อำเภอกันทรวิชัย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kantharawichai
คณะวิทยาศาสตร์ มหาวิทยาลัยมหาสารคาม ตั้งอยู่ในพื้นที่ขามเรียง อำเภอกันทรวิชัย
คำขวัญ: กันทรวิชัยเมืองพระโบราณ หนองบัวงามคู่บ้าน การเกษตรฟูเฟื่อง มหาวิทยาลัยเลื่องลือนาม
แผนที่จังหวัดมหาสารคาม เน้นอำเภอกันทรวิชัย
พิกัด: 16°19′22″N 103°17′48″E﻿ / ﻿16.32278°N 103.29667°E﻿ / 16.32278; 103.29667
ประเทศ:  ไทย
จังหวัด: มหาสารคาม
พื้นที่
 • ทั้งหมด: 372.2 ตร.กม. (143.7 ตร.ไมล์)
ประชากร (2564)
 • ทั้งหมด: 82,680 คน
 • ความหนาแน่น: 222.14 คน/ตร.กม. (575.3 คน/ตร.ไมล์)
รหัสไปรษณีย์ : 44150
รหัสภูมิศาสตร์: 4404
ที่ตั้งที่ว่าการ: ที่ว่าการอำเภอกันทรวิชัย ถนนสุขาภิบาล ตำบลโคกพระ อำเภอกันทรวิชัย จังหวัดมหาสารคาม 44150
 ส่วนหนึ่งของสารานุกรมประเทศไทย
กันทรวิชัย [กัน-ทะ-ระ-วิ-ไช] เป็นอำเภอหนึ่งของจังหวัดมหาสารคาม มีพื้นที่ใหญ่เป็นเป็นดับ 7 และมีประชากรมากเป็นอันดับ 6 ของจังหวัด
ที่ตั้งและอาณาเขต

อำเภอกันทรวิชัยตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอยางตลาด (จังหวัดกาฬสินธุ์)
ทิศตะวันออก ติดต่อกับอำเภอยางตลาดและอำเภอฆ้องชัย (จังหวัดกาฬสินธุ์)
ทิศใต้ ติดต่อกับอำเภอเมืองมหาสารคาม
ทิศตะวันตก ติดต่อกับอำเภอโกสุมพิสัยและอำเภอเชียงยืน
การแบ่งเขตปกครอง > การปกครองส่วนภูมิภาค

อำเภอกันทรวิชัยแบ่งพื้นที่การปกครองออกเป็น 10 ตำบล 183 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| 1. |  | โคกพระ |  | (Khok Phra) |  |  | 6. |  | ขามเรียง |  | (Kham Riang) |  |
| 2. |  | คันธารราษฎร์ |  | (Khanthararat) |  |  | 7. |  | เขวาใหญ่ |  | (Khwao Yai) |  |
| 3. |  | มะค่า |  | (Makha) |  |  | 8. |  | ศรีสุข |  | (Si Suk) |  |
| 4. |  | ท่าขอนยาง |  | (Tha Khon Yang) |  |  | 9. |  | กุดใส้จ่อ |  | (Kut Sai Cho) |  |
| 5. |  | นาสีนวน |  | (Na Si Nuan) |  |  | 10. |  | ขามเฒ่าพัฒนา |  | (Kham Thao Phatthana) |  |
การแบ่งเขตปกครอง > การปกครองส่วนท้องถิ่น

ท้องที่อำเภอกันทรวิชัยประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลกันทรวิชัย ครอบคลุมพื้นที่ตำบลโคกพระ (เฉพาะหมู่ที่ 1–4)
เทศบาลตำบลท่าขอนยาง ครอบคลุมพื้นที่ตำบลท่าขอนยางทั้งตำบล
เทศบาลตำบลขามเรียง ครอบคลุมพื้นที่ตำบลขามเรียงทั้งตำบล
องค์การบริหารส่วนตำบลโคกพระ ครอบคลุมพื้นที่ตำบลโคกพระ (เฉพาะหมู่ที่ 5–15)
องค์การบริหารส่วนตำบลคันธารราษฎร์ ครอบคลุมพื้นที่ตำบลคันธารราษฎร์ทั้งตำบล
องค์การบริหารส่วนตำบลมะค่า ครอบคลุมพื้นที่ตำบลมะค่าทั้งตำบล
องค์การบริหารส่วนตำบลนาสีนวน ครอบคลุมพื้นที่ตำบลนาสีนวนทั้งตำบล
องค์การบริหารส่วนตำบลเขวาใหญ่ ครอบคลุมพื้นที่ตำบลเขวาใหญ่ทั้งตำบล
องค์การบริหารส่วนตำบลศรีสุข ครอบคลุมพื้นที่ตำบลศรีสุขทั้งตำบล
องค์การบริหารส่วนตำบลกุดใส้จ่อ ครอบคลุมพื้นที่ตำบลกุดใส้จ่อทั้งตำบล
องค์การบริหารส่วนตำบลขามเฒ่าพัฒนา ครอบคลุมพื้นที่ตำบลขามเฒ่าพัฒนาทั้งตำบล
สถานศึกษา

มหาวิทยาลัยมหาสารคาม เขตพื้นที่ขามเรียง
โรงเรียนสาธิตมหาวิทยาลัยมหาสารคาม (ฝ่ายมัธยม)
โรงเรียนกันทรวิชัย
โรงเรียนท่าขอนยางพิทยาคม
โรงเรียนเขวาใหญ่พิทยาคม
โรงเรียนนาสีนวนพิทยาสรรค์
แดง ไบเล่ย์

| แดง ไบเล่ย์ |
| --- | --- |
แดง ไบเล่ยอมมอบตัวกับทางการ
เกิด: บัญชา ศรีสุกใส พ.ศ. 2483 ตรอกสลักหิน อำเภอปทุมวัน จังหวัดพระนคร
เสียชีวิต: พ.ศ. 2507 (24 ปี) ถนนเพชรบุรีตัดใหม่ จังหวัดพระนคร
สัญชาติ: ไทย
อาชีพ: โจร
คู่รัก: วัลภา ณ สงขลา
ครอบครัว: เฉย ศรีสุกใส (มารดา)
บัญชา ศรีสุกใส เป็นที่รู้จักในสมญา แดง ไบเล่ย์ (พ.ศ. 2483–2507) เป็นนักเลงวัยรุ่นชื่อดังของพระนคร ในยุคก่อนพุทธศักราช 2500 เป็นบุคคลที่เป็นที่รู้จักกันดี จากการนำชีวประวัติไปสร้างเป็นภาพยนตร์เรื่อง 2499 อันธพาลครองเมือง ที่ประสบความสำเร็จอย่างมาก
ประวัติ

แดง ไบเล่ย์  มีชื่อจริงว่า "บัญชา ศรีสุกใส" เกิดเมื่อปี พ.ศ. 2483 แม้ข้อมูลในภาพยนตร์จะบอกว่า แดงเกิดที่ตรอกสลักหิน ถนนรองเมือง ข้างสถานีรถไฟหัวลำโพง มีแม่ชื่อ นางโฉม ซึ่งมีอาชีพเป็นโสเภณีก็ตาม แต่ที่จริงแล้ว แดงเกิดที่ตรอกสลักหินจริง แต่ต่อมาได้ย้ายมาอาศัยอยู่ที่ตรอกไบเล่ย์  บริเวณด้านข้างวัดสุทัศนเทพวราราม (ชื่ออย่างเป็นทางการ คือ ซอยศิริชัย อยู่ด้านข้างสวนรมณีนาถทางด้านถนนมหาไชย เชื่อมต่อกับซอยศิริพัฒน์ในฝั่งตรงข้ามกับวัดสุทัศน์ฯ)  ซึ่งเป็นที่ตั้งของโรงงานผลิตน้ำอัดลมไบเล่ย์ โดยเป็นลูกของนางเฉย ศรีสุกใส (เสียชีวิตเมื่อปี พ.ศ. 2531) เจ้าของร้านซักอบรีด และห้องเช่าในย่านนั้นรวมถึงเป็นแม่เล้าของโสเภณีในย่านนั้นด้วย โดยแต่เดิมเคยเป็นแม่บ้านที่ทำความสะอาดให้กับซ่องโสเภณีที่นั่น แต่ทว่าแดงได้เกิดมาในยามที่ผู้เป็นแม่มีอายุมากแล้ว เมื่อเจ้าของซ่องเดิมจะเลิกกิจการ จึงยกกิจการนี้ให้แก่แม่ของแดง ส่วนพ่อของแดงนั้นได้ทิ้งภรรยาและลูกไปตั้งแต่แดงยังไม่เกิด
แดง เมื่อเติบใหญ่เป็นวัยรุ่นเป็นหัวโจกของบรรดาวัยรุ่นทั้งหลายในยุคนั้น จนมีชื่อเสียงโด่งดัง เนื่องด้วยบรรดานักเลงอันธพาลในยุคก่อนพุทธศักราช 2500 นั้น ล้วนแต่มีชื่อเรียกขานต่าง ๆ เช่น  พจน์ เจริญพาศน์, เปี๊ยก เจริญพาศน์, พัน หลังวัง, ปุ๊ ระเบิดขวด, ดำ เอสโซ่, จ๊อด เฮาดี้, แอ๊ด เสือเผ่น,  พล ตรอกทวาย, ปุ๊ กรุงเกษม หรือ ปุ๊ เจิด, หล่อ สะพานขาว หรือ หล่อ ปังตอ, โหล แม้นศรี, เหลา สวนมะลิ, เสือผาด, เป็นต้น แต่อย่างไรก็ดี แดง ไบเล่ย์ ถือได้ว่าเป็นขวัญใจของเหล่าวัยรุ่นตัวจริง เนื่องจากเป็นบุคคลที่หน้าตาดี และเป็นนักเลงที่นิสัยดี
แดง มีภรรยาใช้ชีวิตร่วมกัน ชื่อ วัลภา ณ สงขลา
การเสียชีวิต

แดง ไบเล่ย์ ได้เสียชีวิต ในปี พ.ศ. 2507 ด้วยวัยเพียง 24 ปี จากอุบัติเหตุรถชนที่ถนนเพชรบุรีตัดใหม่ เนื่องจากแดงได้ไปเยี่ยมวัลภา ณ สงขลา แฟนสาว ซึ่งเป็นนักร้องที่โอเอซิส ไนต์คลับแห่งหนึ่งที่ย่านนั้น พร้อมกับเพื่อนคนหนึ่งซึ่งเป็นนักเรียนซึ่งเพิ่งเดินทางกลับมาจากสหรัฐอเมริกา แล้วทั้งคู่ไปมีเรื่องกับผู้ที่มาเที่ยวอีกโต๊ะหนึ่ง เมื่อทั้ง 2 กลุ่มมีเรื่องกัน จึงออกไปตีรันกันในตรอกข้าง ๆ ไนต์คลับ เมื่อเรื่องเริ่มบานปลายขึ้นไปใหญ่ เพื่อนของแดงคนนี้ก็คว้าแขนแดงขึ้นรถสปอร์ตของตัวเองขับออกไป และได้ประสานงากับรถอีกคันที่วิ่งสวนมาด้วยความเร็ว ผลปรากฏว่าแดงกระเด็นออกมานอกรถ เสียชีวิตทันทีด้วยสภาพหัวกะโหลกยุบ ขณะที่เพื่อนคนนั้นกลับได้รับบาดเจ็บเพียงเล็กน้อย ปัจจุบันอัฐิของแดงและแม่บรรจุอยู่ที่วัดสระเกศราชวรมหาวิหาร
ในวัฒนธรรมร่วมสมัย

เรื่องราวของ แดง ถูกนำมาสร้างเป็นภาพยนตร์ถึง 2 ครั้ง ครั้งแรกในชื่อ 2499 อันธพาลครองเมือง โดยมีแดงเป็นตัวเอก นำแสดงโดย เจษฎาภรณ์ ผลดี ในปี พ.ศ. 2540 ซึ่งหลังจากภาพยนตร์ออกฉายแล้ว เกิดเป็นกระแสพูดคุยกันอย่างกว้างในสังคมถึงเรื่องราวที่เกิดขึ้นจริงกับภาพยนตร์ ซึ่งเหล่าบุคคลร่วมสมัยหรือที่เคยรู้จักกับแดง ต่างบอกว่า แดงตัวจริงนั้นไม่เคยฆ่าคน ไม่ถึงขั้นเป็นโจร  แต่เป็นนักเลงวัยรุ่นธรรมดา ๆ เท่านั้นเอง แม้จะเคยติดคุกที่เรือนจำลาดยาวก็ตาม จากการที่เจ้าตัวเข้ามอบตัวเองกับตำรวจ ไม่มีใครเคยเห็นแดงดื่มเหล้า แต่เครื่องดื่มของแดงที่ชื่นชอบคือ มิลค์เชค ซึ่งต่างจากตัวตนในภาพยนตร์โดยสิ้นเชิง อีกทั้งหลายอย่างก็เพี้ยนจากความจริง เช่น แดงตัวจริงได้บวช หรือการยกพวกตีกันของวัยรุ่นที่บางลำพูที่เรียกว่า "ศึก 13 ห้าง บางลำพู" นั้น แท้ที่จริงแล้วเป็นการทะเลาะวิวาทของวัยรุ่นฝั่งพระนครเจ้าถิ่นกับนักเรียนที่ข้ามฟากมาจากฝั่งธนฯ เพื่อมาหาซื้อผ้าตัดกางเกงที่บางลำพู โดยเป็นการนัดวิวาทกันในวันรุ่งขึ้นถัดจากวันนั้น และอาวุธที่ใช้ก็มีเพียงแต่มีดกับไม้เท่านั้น แต่ละฝ่ายได้รับบาดเจ็บไปเพียงคนละเล็กน้อย ทั้งหมดได้ยุติลงเมื่อตำรวจมาถึง โดยใช้เวลาตีรันฟันแทงกันประมาณ 10 นาที
และครั้งที่ 2 ใน อันธพาล ซึ่งมี จ๊อด เฮาดี้ และ แดง ไบเล่ย์ เป็นตัวเอก ในคราวนี้ แดง ไบเล่ย์ แสดงโดย สมชาย เข็มกลัด ในปี พ.ศ. 2555
พายุไต้ฝุ่นมังคุด (พ.ศ. 2561)
การเตรียมการ > ประเทศฟิลิปปินส์

สัญญาณเตือนภัยพายุหมุนเขตร้อนที่ถูกประกาศขึ้นจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) วันที่ 13 กันยายน ถูกนำมาใช้โดยเฉพาะอย่างยิ่งในเขตอีโลโคส เขตลัมบักนางคากายัน และเขตบริหารคอร์ดิลเยราในการบริหารทั้ง 3 ภูมิภาค คาดว่าจะได้รับผลกระทบอย่างรุนแรงจากพายุไต้ฝุ่นมังคุด โรงเรียนได้ประกาศให้หยุดการเรียนการสอน เพื่อเตรียมพร้อมสำหรับพายุไต้ฝุ่นมังคุดที่กำลังใกล้เข้ามา ทีมแพทย์ และการตอบสนองฉุกเฉินถูกจัดให้อยู่ในโหมดเตรียมพร้อม และเตรียมสินค้าบรรเทาทุกข์มูลค่าประมาณ 1.7 พันล้านยูโร (1.93 พันล้านดอลลาร์สหรัฐ) ภายในวันที่ 13 กันยายน สำนักงานป้องกันพลเรือนกรุงมะนิลาเปิดเผยว่าทางการตั้งใจที่จะเปิดอาคารรัฐบาลเพื่อเป็นที่หลบภัยชั่วคราวสำหรับประชาชน ในการตอบสนองต่อมาตรการอพยพ ทางการกล่าวว่า ชั้นเรียนถูกระงับในวันที่ 14 กันยายน ขณะที่มังคุดส่งผลกระทบต่อประเทศฟิลิปปินส์ในช่วงฤดูเกี่ยวข้าว นอกจากนี้ ทางการยังเรียกร้องให้เกษตรกรเก็บเกี่ยวพืชผลโดยเร็วที่สุดเพื่อลดการสูญเสีย ในตอนเย็นของวันเดียวกัน สภาลดความเสี่ยงจากภัยพิบัติและการจัดการแห่งชาติฟิลิปปินส์ ได้จัดงานแถลงข่าว ประธาน ริคาร์โด้ จาลาด กล่าวว่าประชาชนประมาณ 4.3 ล้านคน จะได้รับผลกระทบ 7 จังหวัด ทางตอนเหนือ 15 แห่ง 820,000 คน ในภูมิภาค และระบุว่าคณะกรรมการลดภัยพิบัติแห่งชาติได้วางแผนที่พักพิงชั่วคราว 1,742 แห่ง และโรงเรียนของรัฐมากกว่า 3,000 แห่ง สามารถเปลี่ยนเป็นศูนย์พักพิงได้ตลอดเวลา